सिनेमा भोजपुरी के सदाबहार सुपर स्टार रवि किशन मीडिया में आवत ओह खबरन के खंडन कइले बाड़न जवना में उनुका बारे में कहल जात बा कि ऊ भोजपुरी फिलिमन से पूरा तरह नाता तूड़ लिहले बाड़े. अनेके चैनल आ अखबारन में छपल प्रसारित अइसन खबरन से दुखी रवि किशन अपना बयान में कहले बाड़न कि भोजपुरी फिलिम छोड़े के त ऊ सोचिए ना सकसु. कहलन कि दादा साहब फाल्के अकेडमी अवार्ड समारोह में ओ कहले रहन कि भोजपुरी में बढ़िया कहानी आ पटकथा के कमी बा जवना चलते ऊ अनकस में बाड़ें एहीसे कमे फिलिम करे के तय कइले बाड़न. रवि किशन का मुताबिक ऊ रूटीन जइसन काम करत थाक गइल बाड़न. बाकिर एकर मतलब ई मत निकालल जाव कि ऊ भोजपुरी फिलिम कइले छोड़ दीहें.
रवि किशन दोहरवलें कि फिलहाल ऊ एक दर्ज़न भोजपुरी आ एतने हिंदी फिलिमन में काम करत बाड़े. कहलन कि भोजपुरी फिलिमन के हमेशा माई के हाथ के बनल खाना मनले बाड़न आ अइसना में भोजपुरी छोड़े के बात महज अफवाह आ कोरा बकबास के अलावा कुछ दोसर नइखे.
बतावत चलीं कि पिछला दिने सिलवासा में अपना भोजपुरी फिल्म “साली बड़ी सतावेली” क शूटिंग पूरा करा के आजुकाल्हु रवि किशन निर्माता आलोक कुमार क भोजपुरी फिल्म “गंगा जमना सरस्वती” के शूटिंग में व्यस्त बाड़े.
(उदय भगत के रपट)
bho_Deva bho_Deva bho_Deva bho_Deva